ಗೌರವಾನುಚರೆ ಪಿಪ್ಪಾ ಮಿಡಲ್ಟನ್ ಸಹ ಅಲೆಕ್ಸಾಂಡರ್ ಮ್ಯಾಕ್ ಕ್ವೀನ್ ರ ಸಾರಾ ಬರ್ಟನ್ ವಿನ್ಯಾಸಗೊಳಿಸಿದ್ದ ಗೌನ್ ನ್ನು ಧರಿಸಿದ್ದರು. "ಭಾರವಾದ, ದಂತವರ್ಣದ ಸ್ಯಾಟಿನ್-ಆಧಾರದ ಕ್ರೇಪು ಬಟ್ಟೆಯನ್ನು ಧರಿಸಿದ್ದರು, ಜೊತೆಗೆ ಮುಂಭಾಗದಲ್ಲಿ ಮುಸುಕನ್ನು ಧರಿಸಿದ್ದರು ಹಾಗು ವಧುವಿನ ವಸ್ತ್ರದ ಮಾದರಿಯ ಅದೇ ಗುಂಡಿ ವಿವರ ಹಾಗು ಕಸೂತಿಯನ್ನು ಹೊಂದಿದ ವಸ್ತ್ರವನ್ನು ಧರಿಸಿದ್ದರೆಂದು" ವಿವರಿಸಲಾಗುತ್ತದೆ. ತನ್ನ ಸಹೋದರಿಯ ಮಾದರಿಯಲ್ಲಿ, ಈಕೆಯೂ ಸಹ ಬಾಬಿ ಬ್ರೌನ್ ನ ಪ್ರಸಾಧನ ಕಲಾವಿದೆ ಹನ್ನಾ ಮಾರ್ಟಿನ್‌ರ "ಪ್ರಸಾಧನ ಕಲಾ ಸಹಾಯವನ್ನು" ಪಡೆದುಕೊಂಡರು. ಆದರೆ ಮದುವೆಯ ದಿನದಂದು ಆಕೆಗೆ ಯಾರು ಮೇಕ್ ಅಪ್ ಮಾಡಿದರೆಂಬುದು ಇಂದಿಗೂ ಅಸ್ಪಷ್ಟವಾಗಿದೆ. ಆಕೆಯ ಕೂದಲನ್ನು ಸಡಿಲವಾಗಿ ಅರ್ಧ ಮೇಲಕ್ಕೆ, ಅರ್ಧ ಕೆಳಗೆ ಸುರುಳಿಯಾಗಿ ರಿಚರ್ಡ್ ವಾರ್ಡ್ ಸಲೂನ್ ನಿಂದ ವಿನ್ಯಾಸಗೊಳಿಸಲಾಗಿತ್ತು ಜೊತೆಗೆ ಕೂದಲನ್ನು ಒಂದು ಬದಿಗೆ ಬಾಚಿ ಹಾಗು ಕ್ಯಾಥರೀನ್‌ನ ಬೊಕೆಗೆ ಹೊಂದಿಕೆಯಾಗುವಂತೆ ಐವಿ ಹಾಗು ಲಿಲಿ ಆಫ್ ದಿ ವ್ಯಾಲಿಯಿಂದ ಚೌರಿಯನ್ನು ಹಾಕಲಾಗಿತ್ತು.

ಚಿಕ್ಕ ವಯಸ್ಸಿನ ವಧುವಿನ ಗೆಳತಿಯರು ನಿಕಿ ಮ್ಯಾಕ್ಫಾರ್ಲನೆ ವಿನ್ಯಾಸಗೊಳಿಸಿದ್ದ ವಸ್ತ್ರಗಳನ್ನು ಧರಿಸಿದ್ದರು, ಈ ವಸ್ತ್ರಗಳನ್ನು ವಿಲ್ಟ್ ಶೈರ್ ಹಾಗು ಕೆಂಟ್ ನಲ್ಲಿರುವ ತಮ್ಮ ನಿವಾಸಗಳಲ್ಲಿ ಮ್ಯಾಕ್ಫಾರ್ಲನೆಯ ಪುತ್ರಿ ಚಾರ್ಲೆಟ್ ರ ಸಹಾಯದೊಂದಿಗೆ ಕಸೂತಿ ಮಾಡಲಾಗಿತ್ತು. ಗೌನ್ ಗಳು ವಧುವಿನ ವಸ್ತ್ರವನ್ನು ಪ್ರತಿನಿಧಿಸಿದ್ದವು ಹಾಗು ಇವುಗಳನ್ನು ಅದೇ ಮಾದರಿಯ ಬಟ್ಟೆ ಹಾಗು ಗುಂಡಿ ವಿವರದಿಂದ ಹಿಂಬದಿಯುದ್ದಕ್ಕೂ ಹಾಕಲಾಗಿತ್ತು. ಇವುಗಳನ್ನು "ಬ್ಯಾಲೆರಿನ-ಉದ್ದದ, ಸಂಪೂರ್ಣವಾದ, ಬಾಕ್ಸ್ ನೆರಿಗೆಯ ಸ್ಕರ್ಟ್" ಎಂದು ವಿವರಿಸಲಾಗಿದೆ ಹಾಗು ಇಂಗ್ಲಿಷ್ ಕ್ಲೂನಿ ಕಸೂತಿಯನ್ನು ಕೈಯಿಂದ ಹಾಕಲಾಗಿತ್ತು. ಅವರ ಐವಿ ಹಾಗು ಲಿಲಿ ಆಫ್ ದಿ ವ್ಯಾಲಿ ಹೂವಿನ ದಂಡೆಗಳು ೧೯೮೧ರಲ್ಲಿ ಮೈಕಲ್ ಮಿಡಲ್ಟನ್ ರೊಂದಿಗಿನ ವಿವಾಹದ ಸಮಯದಲ್ಲಿ ಕ್ಯಾಥರೀನ್ ರ ತಾಯಿ ಕ್ಯಾರಲ್ ರ ಕೇಶವಿನ್ಯಾಸದಿಂದ ಪ್ರಭಾವಿತಗೊಂಡಿದ್ದವು.

ವಧುವಿನ ಗೆಳತಿಯರೆಲ್ಲರೂ ಸ್ಯಾಟಿನ್ ಮೇರಿ ಜೇನ್ ಶೈಲಿಯ ಪಾದರಕ್ಷೆಗಳನ್ನು ಧರಿಸಿದ್ದರು ಜೊತೆಗೆ ಡೆವೊನ್ -ಮೂಲದ ರೈನ್ ಬೊ ಕ್ಲಬ್ ವಿನ್ಯಾಸಗೊಳಿಸಿದ ಸ್ವರೋಸ್ಕಿ ಕ್ರಿಸ್ಟಲ್ ಬಕಲ್ ನ್ನು ಧರಿಸಿದ್ದರು. ಅವರ ಹೂವುಗಳನ್ನು ಶೇನ್ ಕಾನ್ನೊಲ್ಲಿ ವಿನ್ಯಾಸಗೊಳಿಸಿ, ಸಿದ್ಧಪಡಿಸಿದ್ದರು ಹಾಗು ಕ್ಯಾಥರೀನ್ ಬೊಕೆಯಲ್ಲಿದ್ದ ಹೂವುಗಳನ್ನೇ ಇವರ ಬೊಕೆಗಳಲ್ಲೂ ಬಳಸಲಾಗಿತ್ತು:ಲಿಲಿ-ಆಫ್-ದಿ-ವ್ಯಾಲಿ, ಸ್ವೀಟ್ ವಿಲಿಯಂ, ಹಾಗು ಹಯಸಿಂತ್.

ಖಾಸಾ ಪರಿಚಾರಕರ ವಸ್ತ್ರಗಳನ್ನು ಕಷ್ಕೆತ್ ಅಂಡ್ ಪಾರ್ಟ್ನರ್ಸ್ ವಿನ್ಯಾಸಗೊಳಿಸಿದ್ದರು, ವಸ್ತ್ರವನ್ನು "ರೀಜೆನ್ಸಿಯ (೧೮೨೦ರ ಅವಧಿ) ಅವಧಿಯಲ್ಲಿ ಫುಟ್ ಗಾರ್ಡ್ ಅಧಿಕಾರಿ" ಧರಿಸುತ್ತಿದ್ದ ವಸ್ತ್ರದ ಮಾದರಿಯನ್ನು ಅನುಕರಿಸಿ ವಿನ್ಯಾಸಗೊಳಿಸಲಾಗಿತ್ತು. ಜೊತೆಗೆ ಐರಿಶ್ ಗಾರ್ಡ್ ಗಳ ಬಿರುದುಗಳನ್ನು ಒಳಗೊಂಡಿದ್ದವು, ಇವರಿಗೆ ರಾಜಕುಮಾರ ವಿಲಿಯಂ ಕರ್ನಲ್ ಆಗಿದ್ದಾರೆ. ಕೆಂಪು ಬಣ್ಣದ ಗಿಡ್ಡ ಅಂಗಿಯೊಂದಿಗೆ ಚಿನ್ನದ ಪೈಪಿಂಗ್ ಕೊಡಲಾಗಿತ್ತು ಹಾಗು ಕೊರಳುಪಟ್ಟಿಯ ಮೇಲೆ ಐರಿಶ್ ಶ್ಯಾಮ್ರಾಕ್ ಗಳನ್ನು ಅಳವಡಿಸಲಾಗಿತ್ತು. ಖಾಸಾ ಪರಿಚಾರಕರು ಚಿನ್ನದ ಹಾಗು ಕ್ರಿಮ್ಸನ್ ಬಣ್ಣದ ನಡುಪಟ್ಟಿಯನ್ನು ಧರಿಸಿದ್ದರು(ಗೊಂಡೆಗಳೊಂದಿಗೆ), ಇದು ರಾಜ ಮನೆತನದ ಸದಸ್ಯರೊಂದಿಗೆ ಉಪಸ್ಥಿತಿಯಲ್ಲಿ ಐರಿಶ್ ಗಾರ್ಡ್ಸ್‌ನಲ್ಲಿ ಅಧಿಕಾರಿಗಳು ಧರಿಸುತ್ತಿದ್ದ ಸಾಂಪ್ರದಾಯಿಕ ಉಡುಗೆ.

ಸ್ಥಳ
ವಧುವಿನ ಪಕ್ಷ
ಮಧುಚಂದ್ರ
ವಧುವಿನ ಸಂಗಡಿಗರು